




PARLAMENTUL ROMÂNIEI

CAMERA DEPUTAŢILOR

	Comisia juridică,

de disciplină şi imunităţi

      
	
	Bucureşti, 8.03.2016
Nr.4c-11/321/2015   

PL x-177/2015


BIROULUI  PERMANENT 

AL

CAMEREI DEPUTAŢILOR

Vă înaintăm  alăturat  raportul SUPLIMENTAR asupra proiectului de Lege pentru modificarea art.84 din Legea nr.59/1934 asupra CECULUI, trimis  în vederea unei noi examinări şi depunerii unui nou raport Comisiei juridice, de disciplină şi imunităţi, cu adresa  nr. PL – x 177 din 9 decembrie 2015 şi înregistrat cu nr.4c-11/321 din 11 decembrie 2015.
În raport de obiectul şi conţinutul său, iniţiativa legislativă face parte din categoria legilor organice.

	PREŞEDINTE,

Bogdan Liviu CIUCĂ






PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	             Bucureşti, 8.03.2016
    PL-x 177/2015


     RAPORT 

asupra proiectului de Lege pentru modificarea art.84
 din Legea nr.59/1934 asupra CECULUI

În temeiul dispoziţiilor art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, cu proiectul de Lege pentru modificarea art.84 din Legea nr.59/1934 asupra CECULUI, trimis cu adresa nr. PL-x 177 din 4 martie 2015, înregistrat sub nr.4c-11/321 din 9 martie 2015.

Senatul în calitate de primă Cameră sesizată a adoptat iniţiativa legislativă, în condiţiile art.75 alin.(2) teza a III-a din Constituţia României, republicată.
Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, Camera Deputaţilor este Cameră decizională. 
Consiliul Legislativ a avizat favorabil iniţiativa legislativă, conform avizului nr. 559/14.05.2014.

Guvernul prin punctul de vedere transmis cu adresa nr.1401/17.07.2014 nu susţine adoptarea iniţiativei legislative.
Comisia pentru buget, finanţe şi bănci a avizat negativ proiectul de lege în şedinţa din 24 martie 2015.    

Proiectul de lege are ca obiect de reglementare modificarea art.84 din Legea nr.59/1934 asupra cecului, cu modificările şi completările ulterioare, în sensul prevederii unor pedepse mai grave pentru două din faptele care constituie infracţiune, şi anume emiterea cecului fără autorizarea trasului şi emiterea cecului fără a avea disponibilul necesar sau de a dispune asupra lui total sau parţial înainte ca beneficiarul cecului să îl fi prezentat spre încasare.
În conformitate cu prevederile art.61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat această iniţiativă legislativă în şedinţa din 5 mai 2015. Conform listei de prezenţă la şedinţa Comisiei juridice, de disciplină şi imunităţi au fost prezenţi 23 deputaţi din totalul de 25 membri ai acesteia.  

În urma examinării iniţiativei legislative, a expunerii de motive, a avizului Consiliului Legislativ, a punctului de vedere al Guvernului, precum şi a opiniilor exprimate, membrii Comisiei au hotărât, cu majoritate de voturi, respingerea proiectului de Lege pentru modificarea art.84 din Legea nr.59/1934 asupra CECULUI.
În şedinţa din ziua de 9 decembrie 2015, Camera Deputaţilor, în temeiul art.104 alin.(3) din Regulamentul Camerei Deputaţilor, republicat, a hotărât retrimiterea Proiectului de Lege pentru modificarea art.84 din Legea nr.59/1934 asupra CECULUI, în vederea unei noi examinări şi depunerii unui nou raport.
În conformitate cu prevederile art.61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat această iniţiativă legislativă în şedinţa din 8 martie 2016. Conform listei de prezenţă la şedinţa Comisiei juridice, de disciplină şi imunităţi au fost prezenţi 20 deputaţi din totalul de 26 membri ai acesteia.  

În urma examinării iniţiativei legislative, a expunerii de motive, a avizului Consiliului Legislativ, a punctului de vedere al Guvernului, precum şi a opiniilor exprimate, membrii Comisiei au hotărât, cu unanimitate de voturi, adoptarea proiectului de Lege pentru modificarea art.84 din Legea nr.59/1934 asupra CECULUI, cu amendamentele admise prezentate în Anexa la prezentul raport.
În raport cu obiectul şi conţinutul său, iniţiativa legislativă face parte din categoria legilor organice. 


PREŞEDINTE,

 

      SECRETAR,
                      Bogdan Liviu CIUCĂ

                      Vasile VARGA
Consilier parlamentar,  Silvia Olaru













ANEXA - Amendamente admise
	Nr.  crt.
	Text în vigoare
	Text Senat
	Amendamente
	Motivare

	1. 
	
	Lege pentru modificarea art.84 din Legea nr.59/1934 asupra CECULUI
	Lege pentru modificarea şi completarea art.84 din Legea nr.59/1934 asupra CECULUI

	

	2. 
	
	Articol unic. - Articolul 84 din Legea nr.59/1934, publicată în Monitorul Oficial al României, Partea I, nr.100 din 1 mai 1934, cu modificările şi completările ulterioare, se modifică şi va avea următorul cuprins:


	Art. I. - Articolul 84 din Legea nr.59/1934, publicată în Monitorul Oficial, Partea I-a, nr.100 din 1 mai 1934, cu modificările şi completările ulterioare, se modifică şi va avea următorul cuprins:

Autor: Comisia juridică, de disciplină şi imunităţi

	Pentru rigoarea redactării. Denumirea publicaţiei din anul 1934, era  „Monitorul Oficial, Partea I-a".



	3. 
	Art. 84
Constituie infracţiune şi se pedepseşte cu închisoare de la 6 luni până la un an sau cu amendă, dacă fapta nu constituie o infracţiune mai gravă, săvârşirea uneia dintre următoarele fapte:
1. emiterea unui cec fără a fi avut autorizarea trasului;


	Art.84.

(1) Constituie infracţiune şi se pedepseşte cu închisoare de la 6 luni până la un an sau cu amendă, dacă fapta nu constituie o infracţiune mai gravă, săvârşirea uneia dintre următoarele fapte:
1.
emiterea unui cec cu dată falsă sau căruia îi lipseşte unul dintre următoarele elemente esenţiale:

a) denumirea de cec;

b) suma de bani ce trebuie plătită;

c) numele trasului;

d) data emiterii cecului;

e) semnătura prevăzută la art.11;


	Art.84.

Constituie infracţiune şi se pedepseşte cu închisoare de la 6 luni până la un an sau cu amendă, dacă fapta nu constituie o infracţiune mai gravă, săvârşirea uneia dintre următoarele fapte:

Autor: Comisia juridică

Nemodificat
	Având în vedere că în actul normativ de bază alineatele nu sunt marcate, este necesară eliminarea cifrelor „(1)" şi „(2)" din debutul alineatelor art.84 propuse spre modificare.


	4. 
	2. emiterea unui cec fără a avea la tras disponibil suficient sau dispunerea în tot ori în parte de disponibilul avut mai înainte de trecerea termenelor fixate pentru prezentare;
	2.
emiterea unui cec cu încălcarea prevederilor art.6 alin.(3).


	Nemodificat
	

	5. 
	
	(2) Constituie infracţiune şi se pedepseşte cu închisoare de la unu la 5 ani, dacă fapta nu constituie o infracţiune mai gravă, săvârşirea uneia dintre următoarele fapte:

1. emiterea unui cec fără a fi avut autorizarea trasului;

2. emiterea unui cec fără a avea la tras disponibil suficient sau dispunerea în tot ori în parte de disponibilul avut mai înainte de trecerea termenelor fixate pentru prezentare.

	 Constituie infracţiune şi se pedepseşte cu închisoare de la unu la 5 ani, dacă fapta nu constituie o infracţiune mai gravă, săvârşirea uneia dintre următoarele fapte:

1. emiterea unui cec fără a fi avut autorizarea trasului;

2. emiterea unui cec fără a avea la tras disponibil suficient sau dispunerea în tot ori în parte de disponibilul avut mai înainte de trecerea termenelor fixate pentru prezentare.
Autor: Comisia juridică, de disciplină şi imunităţi
	

	6. 
	
	
	Art.II. - Legea nr.59/1934 asupra CECULUI, publicată în Monitorul Oficial, Partea I-a, nr.100 din 1 mai 1934, cu modificările şi completările ulterioare, precum şi cu modificările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
Autor: Comisia juridică, de disciplină şi imunităţi


	Art.248 din Legea nr.187/2012 pentru punerea în aplicare a Legii nr.286/2009 privind Codul penal, cuprinde norma de republicare a Legii nr.59/1934. Întrucât modificările propuse prin prezentul proiect ar putea intra în vigoare anterior republicării actului normativ de bază, devenind astfel ultimul act modificator, este necesar ca norma de republicare să fie prevăzută şi în cuprinsul acestuia. Precizăm că, în caz contrar, republicarea Legii nr.59/1934 nu s-ar mai putea realiza decât dacă un act modificator ulterior ar cuprinde o nouă dispoziţie de republicare. Pentru acest motiv, introducem un nou articol, marcat ca art.II.

